Zakázali Nicholsonovu knihu o Gorile: Nesmie sa vydať ani šíriť!
- Autor: © Zoznam/
- Zdroj: TASR, SITA, TAB
- Foto: Topky
- Nahlásiť chybu
Bratislavský súd vyhovel šéfovi Penty
Rozhodol o tom vo štvrtok 2. februára sudca Okresného súdu Bratislava I, ktorý vydal v tejto veci predbežné opatrenie. To je vykonateľné doručením a odvolanie nemá odkladný účinok. Informovali o tom justičné zdroje.
Podľa predbežného opatrenia sa novinár Nicholson musí zdržať vydania, iného zverejnenia alebo akéhokoľvek iného šírenia knihy alebo inej publikácie, nielen v písomnej, ale aj vo zvukovej a obrazovej forme. Ide o vec, ktorá je na súde vedená pod spisovým číslom 11c6/2012. Zdôvodnenie opatrenia zatiaľ nie je známe.
Sudca tak vyhovel návrhu spolumajiteľa spoločnosti Penta Jaroslava Haščáka a jeho právnych zástupcov. Hovorca Krajského súdu v Bratislave Pavol Adamčiak informáciu zatiaľ nevedel potvrdiť, keďže zákonný sudca nie je dnes v práci. Ďalšie informácie sľúbil v pondelok.
"Pokiaľ sme v právnom štáte, tak každý jednotlivec alebo organizácia má právo domáhať sa ochrany svojich práv súdnou cestou," povedal na margo vydaného predbežného opatrenia hovorca Penty Martin Danko.